open-index/open-wikipedia-markdown huggingface dataset:
Windows Firewall

**Windows Firewall** () on Microsoftin luoma palomuuriohjelmisto Windows XP (Service Pack 2)- ja sitä uudempiin Windows -käyttöjärjestelmille. Palomuurilla voidaan estää tietokoneesta lähtevät ja tulevat yhteyspyynnöt.

## Historia
Windows XP sisälsi "*Internet Connection Firewall*" -komponentin, mutta se oli automaattisesti poissa päältä, koska sen taaksepäinyhteensopivuudesta ei ollut tarpeeksi tietoa. Blaster- ja Sasser-madot hyödynsivät palomuurin puutetta päästen suojaamattomiin Windows-tietokoneisiin 20 minuutissa. Näiden ja muiden esiin tulleiden uhkien johdosta Windows päätti ottaa askeleen kohti käyttöjärjestelmän turvallisempaa käyttöä muuttamlla Internet Connection Firewallin uudelle nimelle Windows Firewall ja asettamalla sen vakiona aktiiviseksi Windows XP SP2 -tietokoneissa.

Windows XP:n palomuuri pystyy estämään vain sisääntulevat yhteydet, ei ulospäin meneviä. Se ei myöskään pysty valvomaan IPv6-liikennettä.

Windows Vistan mukana tullut palomuuri korjasi suuresti edellisen puutteita ja paransi asetuksia myös yrityksien tarpeisiin. Windows 7:n palomuuri toi muun muassa aktiiviset profiilit.

## Lähteet

## Aiheesta muualla
* Windows Firewall
Black Holes & Revelations

__NOTOC__
**Black Holes & Revelations** on englantilaisen rock-yhtye Musen neljäs studioalbumi. Albumi julkaistiin maailmanlaajuisesti heinäkuussa 2006. Se myi 115 144 kappaletta ensimmäisellä viikollaan Britanniassa, mikä voittaa selvästi Musen edellisen albumin Absolutionin vastaavan myynnin (71 597 kappaletta). Black Holes & Revelationsia oli tammikuuhun 2007 mennessä myyty yhteensä yli 2 miljoonaa kappaletta. Suomessa albumi nousi virallisen listan sijalle 3.

## Albumin kansi
Kansitaiteesta vastasi Storm Thorgerson. Kuvassa esiintyy neljä miestä pöydän äärellä Marsin pinnalla. Yksityiskohtana pöydällä on kolme pienoishevosta. 

## Kappaleet

## Kokoonpano
* Matthew Bellamy – laulu, kitara, piano, syntetisaattori
* Christopher Wolstenholme – basso, taustalaulu, kontrabasso kappaleessa "Soldiers Poem", syntetisaattori kappaleissa "Map of the Problematique" ja "Hoodoo"
* Dominic Howard – rummut, lyömäsoittimet, laulu ja elektroniset rummut kappaleessa "Supermassive Black Hole", Buchla 200e kappaleessa "Take a Bow"

## Arvostelut
* Metacritic: 75/100
* AllMusic: 
* Alternative Press: 
* Desibeli.net: 
* Entertainment Weekly: B+
* Pitchfork: 4.2/10
* Rolling Stone: 
* Soundi: 

## Lähteet
Lolo Ferrari

**Lolo Ferrari** (9. helmikuuta 1963 Clermont-Ferrand, Ranska – 5. maaliskuuta 2000 Grasse, Ranska) oli ranskalainen eroottinen tanssija ja pornonäyttelijä. Hänet tunnettiin nimikkeestään *maailman isorintaisin nainen*. Hänen alkuperäinen nimensä oli **Eve Valois** ja hän varttui ongelmaperheessä La Baulessa. Ollessaan 17-vuotias hän avioitui häntä 22 vuotta vanhemman Eric Vignen kanssa. Tavoitellessaan rikkautta ja kuuluisuutta hän aviomiehensä kehottamana hakeutui lukuisiin leikkauksiin, joissa hänen kasvojaan operoitiin ja rintoihin asetettiin silikoni-implantit. Häntä operoitiin yhteensä 22 kertaa, joka on myös Guinnessin ennätys. Guinnessin ennätysten kirjan mukaan hänen rintansa painoivat 2,8 kilogrammaa kappale ja ympärysmittaa oli 180 senttiä. 

Hänen pornourallaan käyttämä nimensä juontuu ranskan kielen slangin rintoja kuvaavasta sanasta *Lolo* ja *Ferrari* oli hänen äidinisänsä sukunimi. Ferrari-nimen käyttö johti Ferrari-yhtiön oikeustoimiin, kun Lolo Ferrari yritti tuoda julkisuuteen Ferrari-nimistä alusvaatemallistoa.

Lolo Ferrari aiheutti kohun Cannesin elokuvafestivaaleilla esiinnyttyään elokuvassa *Camping Cosmos*.

Aamulla 5. maaliskuuta 2000 hänet löydettiin kuolleena kotoaan Grassen kaupungissa Ranskan Rivieralla. Ensimmäisen ruumiinavauksen mukaan hän oli todennäköisesti ottanut yliannoksen lääkkeitä. Äidin vaatimassa toisessa ruumiinavauksessa oli kuitenkin viitteitä tukehtumiskuolemasta, jonka seurauksena hänen miehensä Eric Vigne pidätettiin epäiltynä Lolon murhasta. Vigne oli vangittuna yli vuoden, kunnes hänet lopulta vapautettiin. Lolo Ferrarin kuolemaa tutkitaan yhä. Tutkimuksien mukaan Lolo kuitenkin teki itsemurhan.

## Rooleja

* Der Generalmanager oder How to sell a tit wonder (2006)
* Quasimodo d'El Paris (1999)
* Double Air Bags (1999) (Video)
* Camping Cosmos (1996) *Mme Vandeputte*
* King de ces dames, Le (1995) (video)
* Belgian suru (Het Verdriet van België, tv-minisarja 1994)

## Lähteet

## Aiheesta muualla

* 
*Lolo Ferrari Biography
Jarkko Rantanen

**Jarkko Rantanen** (25. syyskuuta 1946 Helsinki – 2. huhtikuuta 2008 Helsinki) oli suomalainen näyttelijä. Rantanen loi merkittävän uran Helsingin kaupunginteatterissa ja näytteli parissakymmenessä elokuvassa. 

Rantasen ensimmäinen elokuva oli Maunu Kurkvaaran *[[Miljoonaliiga]]* (1968). 

Jarkko Rantanen oli Nalle Puhin Tiikerin suomenkielinen ääninäyttelijä vuosina 1990 – 2002.  Rantanen toimi myös piirrossarjojen ääninäyttelijänä, kuten Jafarin äänenä, ja näytteli muun muassa kahdessa Spede Pasasen Uuno Turhapuro -elokuvassa.

Rantanen oli naimisissa näyttelijä Virpi Uimosen kanssa. He molemmat näyttelivät uransa alussa Porin Teatterissa ja vuodesta 1971 Tampereen Teatterissa..

## Filmografia

## Teatterirooleja
* *Kylmä rauta viilentää* (HKT 1974) – Masa
* *Nuoren Wertherin uudet kärsimykset* (HKT 1974) – Edgar Wibeau
* *Meri* (HKT 1974) – onnettomuuden uhrin ystävä
* *Niskavuoren nuori emäntä* (HKT 1977) – Antti
* *[[Tatuoitu ruusu]]* (HKT 1979) – Jack Hunter
* *Laulusi elää, Brel* (HKT 1984)
* *Raju kevät* (HKT 1988) – monologinäytelmä
* *[[Kesäyön unelma|Kesäyön uni]]* (HKT 1990) – Theseus / Oberon
* *Pojat* (HKT 1992) – Urkki
* *Kuun valo* (HKT 1994)
* *Pieni rooli* (HKT 1997) – monologinäytelmä
* *Jeesus hyppää metroon* (HKT 2002) – Charlie D’Amico
* *[[Tuhkimo]]* (HKT 2003) – kalakauppias / tanssiaisvieras / ajuri / airut
* *[[Fantasticks]]* (HKT 2003) – tytön isä
* *Isät ja pojat* (HKT 2005) – Timofejitš
* *[[Prinsessa Ruusunen]]* (HKT 2005) –  hovimies / runouden opettaja / pelokas trubaduuri
* *Sydänmaa* (HKT 2005) – isoisä

### Ääniroolit

## Lähteet
Cuatro Torres Business Area

**Cuatro Torres Business Area** on vuonna 2008 valmistunut yrityspuisto Espanjan pääkaupungissa Madridissa. Se sijaitsee Fuencarral- El Pardon alueella ja Paseo de la Castellanan varrella, joka on yksi Madridin pääkaduista. Paikalla sijaitsi aiemmin jalkapalloseura Real Madridin harjoituskeskus, Ciudad Deportiva.

Alueelle rakennettiin neljä pilvenpiirtäjää nimeltään Torre Caja Madrid, Torre de Cristal, Torre Sacyr Vallehermoso ja Torre Espacio, jotka ovat Madridin ja koko Espanjan korkeimmat. Korkein rakennuksista, Torre Repsol, kohoaa 250 metriin. Rakennusten korkeudesta johtuen Barajasin lentoasema joutui muuttamaan hätälaskeutumisreittejään.

Alun perin Cuatro Torres Business Arean paikalle oli tarkoitus rakentaa auditorio tai areena, mutta suunnitelmasta luovuttiin myöhemmin. Rakennukselle kaavailtiin nimeä Madrid Arena, joka on nykyisin vuonna 2003 Casa de Campoon avatun monitoimiareenan käytössä.
## Lähteet

## Aiheesta muualla

* Cuatro Torres Business Area Emporiksen sivustolla
* Cuatro Torres Business Area PERI:n sivustolla
Bosnia ja Hertsegovinan lippu

**Bosnia-Hertsegovinan lippu** on Bosnia-Hertsegovinan liittovaltion kansallistunnus. Lippu on kolmivärinen: sininen ja keltainen väri symboloivat puolueettomuutta ja rauhaa, kun taas valkoiset tähdet symboloivat Eurooppaa. Keltaisen kolmion sivut symboloivat serbejä, bosniakkeja ja kroaatteja. Lippu otettiin virallisesti käyttöön 4. helmikuuta 1998.

## Bosnia-Hertsegovinan alueen entisiä lippuja

Tiedosto:Tvrtko.png|Aivan ensimmäisissä lipuissa esiintynyt entinen vaakunakuvio
Tiedosto:Western Herzegovina 1760 flag.svg|Ottomaanien vallassa olleen nykyisen Bosnia-Hertsegovinan alueen lippu 1700-luvulla
Tiedosto:Flag of Bosnia (1831-1832).svg|Lippu 1830-luvulta
Tiedosto:Flag of Independent Bosnia (1878).svg|Itsenäisen Bosnian lippu, joka muistutti suuresti 1830-luvun lippua.
Tiedosto:Flag_of_Bosnia_(1908-1918).svg|Lippu vuoden 1908 jälkeen
Tiedosto:Flag of SR Bosnia and Herzegovina.svg|Jugoslaviaan kuuluneen Bosnia-Hertsegovinan sosialistisen tasavallan lippu 31. joulukuuta 1946 – 6. huhtikuuta 1992
Tiedosto:Flag of Bosnia and Herzegovina (1992-1998).svg|Bosnia-Hertsegovinan lippu 6. huhtikuuta 1992 – 4. helmikuuta 1998


## Lähteet
* 

### Viitteet
Moldovan lippu

**Moldovan lippu** on yksi Moldovassa käytettävistä kansallistunnuksista. Se on trikolori, joka muodostuu punaisesta, keltaisesta ja sinisestä väristä sekä keskellä olevasta vaakunassakin esiintyvästä kuviosta, jossa kilvellä suojautunut kotka pitelee valtikkaa, oksaa ja ristiä. Lipun takapuolen vaakuna on käännetty peilikuvaksi. Lippu otettiin virallisesti käyttöön 12. toukokuuta vuonna 1990. Moldovan lippu muistuttaa paljon Romanian lippua, sillä maita yhdistää sekä kulttuurillinen että historiallinen yhteenkuuluvuus. 
## Lähteet
* 

### Viitteet
Ukki Väinämöinen

**Vaseli Levonen**, yleisesti tunnettu nimellä **Ukki Väinämöinen**, syntyjään **Vasili Sidorov** (), (16. elokuuta 1855 tai 1856 Tunkua, Itä-Karjala – 11. tammikuuta 1942 Vuokatti, Suomi) oli itäkarjalainen vapaustaistelija, Itäkarjalaisten kansannousun ideologinen johtaja ja kulkukauppias. Hän tuli tunnetuksi viimeisen heimosodan eli Itä-Karjalan kansannousun johtohahmona yhdessä Ilmarisen eli Jalmari Takkisen ja Ossippa Borissaisen (myös Oskari Borissof eli Kivinen) kanssa.

Vaseli Sidoroff syntyi Vienan Karjalassa Tunguan pitäjän Koivuniemen kylässä vuonna 1855 tai 1856. Hän elätti itsensä kulkukauppiaana Suomessa Turkin sodan aikana. Hän nousi tunnetuksi henkilöksi, kun hänet valittiin itäkarjalaisten vapautusjärjestön Karjalan Metsäsissijärjestön kolmihenkiseen hallitukseen kansannousun henkiseksi johtajaksi. Hänet valittiin tähän tehtävään, koska hän oli vankka antibolševikki uskonnollisista ja kansallisista syistä. Tämän lisäksi hän oli varma kansansa ja isänmaansa ystävä. Hänen persoonansa myös kiinnitti huomiota. Vaseli Levonen sopi kansannousun isähahmoksi, koska hän oli lyhyt ja pitkäpartainen ja hänellä oli voimakkaat karjalaisen talonpojan piirteet muistuttaen näin ilmiselvää kalevalaista johtajaa. Tähän kalevalaiseen johtajaan viittasi myös hänen kansannousua varten ottamansa salanimi Ukki Väinämöinen.    

Itä-Karjalan vapaustaistelu epäonnistui, ja Ukki Väinämöinen pakeni Suomeen niin kuin kaikki kansannousuun osallistuneet, jotka halusivat säilyttää henkensä. Väinämöinen eli Levonen menetti pian Suomeen tultuaan näkönsä ja eli lähes 20 vuotta sokeana. Hän kuoli pakolaisena Sotkamon Vuokatissa vuonna 1942. 
## Lähteet
* 
* 
* 
* 

### Viitteet
Marne

**Marne** on Seinen suurin sivujoki Ranskassa itään ja kaakkoon Pariisista. Joki on pituudeltaan noin 525 kilometriä. Sen mukaan on nimetty departementit Haute-Marne, Marne, Seine-et-Marne ja Val-de-Marne.

Marne alkaa Langresin tasangolta ja virtaa kohti pohjoista, kunnes kääntyy itään Saint-Dizierin ja Châlons-en-Champagnen välillä liittyen Seineen Charentonissa hiukan ylävirtaan Pariisista.

Champagnen alueella osa joen virtauksesta johdetaan tekojärven (*Lac du Der-Chantecoq*) kautta, jolla pyritään säätelemään virtaamaa ja estämään alajuoksun tulviminen tai matala vedentaso.

Marnella käytiin kaksi taistelua ensimmäisessä maailmansodassa. Ensimmäinen Marnejoen taistelu, joka oli yksi sodan käännekohtia, käytiin 1914 ja toinen taistelu 1918.

## Lähteet
Slovakian lippu

**Slovakian lippu** on yksi Slovakian tasavallassa käytetyistä kansallistunnuksista vaakunan ja hymnin ohella. Se hyväksyttiin 1. syyskuuta 1992.

Lippu on horisontaalinen trikolori väreiltään (ylhäältä alas) valkoinen-sininen-punainen. Väreillä ei ole virallisesti erityistä merkitystä, mutta ne ovat samat kuin panslavismin värit. Lipun keskellä, vasemmalla reunassa on Slovakian vaakuna. Ilman vaakunaa lippu olisi identtinen Venäjän lipun kanssa. 

## Lähteet
* 

### Viitteet

## Aiheesta muualla
Taru sormusten herrasta: Aseet ja armeijat

**Taru sormusten herrasta: Aseet ja armeijat** on Chris Smithin kirjoittama, vuonna 2003 julkaistu kirja, joka kertoo J. R. R. Tolkienin kehittämän Keski-Maan mielikuvitusmaailman sotureista, armeijoista, aseista, taisteluvarusteista ja taisteluista Peter Jacksonin ohjaaman ''Taru sormusten herrasta'' -elokuvatrilogian pohjalta. 

Teoksen kuvituksena on 1&nbsp;000 kuvaa, joista osa on ennen julkaisemattomia. Kuvitus sisältää valokuvia, maalauksia, karttoja ja luonnoksia.
Reinventing the Steel

**Reinventing the Steel** on metallimusiikkiyhtye Panteran vuonna 2000 julkaistu albumi ja samalla viimeinen studioalbumi ennen Dimebag Darrellin murhaa. Albumin tunnetuin kappale on "Revolution Is My Name", joka on yksi yhtyeen tunnetuimmista. Kappale oli myös yhtyeen viimeinen varsinainen hitti.

Albumi debytoi Suomen virallisen listan sijalla 3. Yhdysvalloissa se nousi Billboard 200 -listan sijalle 4, ylittäen myynnissä kultalevyyn oikeuttavan rajan toukokuussa 2000.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Phil Anselmo – laulu
* Dimebag Darrell – kitara
* Rex Brown – basso
* Vinnie Paul – rummut
* Kerry King – "Goddamn Electric" -kappaleen outro

## Arvostelut
* Allmusic: 
* Alternative Press: 
* Blabbermouth: 8/10
* Chronicles of Chaos: 7/10
* Entertainment Weekly: B+
* Rolling Stone: 
* Soundi: 

## Saavutukset
### RIAA:n sertifikaatit

## Lähteet

## Aiheesta muualla
* 
*
Bauhaus (rautakauppa)

**Bauhaus** on rakentamiseen erikoistunut saksalainen tavarataloketju, joka toimii 13:ssa Euroopan maassa. Tavarataloketju on perustettu vuonna 1960. Tavarataloja on yli 220. Suomessa Bauhauseja on kuusi, ja ne sijaitsevat Raisiossa, Pirkkalassa, Vantaalla, Espoossa, Oulussa ja Lahdessa. Ensimmäinen niistä avattiin Vantaan Tammistossa syksyllä 2001. Tavaratalot ovat 13&nbsp;000–18&nbsp;000 neliömetrin kokoluokkaa.

## Toimintatapa
Bauhaus-myymälän tuotevalikoimaan kuului 2000-luvun alussa noin 80&nbsp;000 artikkelia ja lisäksi 30&nbsp;000–40&nbsp;000 tilaustuotetta. Bauhaus oli Suomeen tullessaan niin sanottu *category killer*: kun perinteiset rautakaupat ovat panostaneet miesasiakkaisiin ja ammattirakentajiin, Bauhausin kohderyhmänä ovat kotitaloudet ja myös naiset. Tarjolla on paljon sisustus- ja puutarha-alan tuotteita, kuten viherkasveja, valaisimia, verhoja, mattoja ja kotitaloustavaroita. Bauhausiin mennään shoppailemaan ja tekemään myös impulssiostoksia toisin kuin perinteisiin rautakauppoihin. Bauhausin vaikutuksesta myös Suomen muiden rautakauppojen toimintamalli on laajentunut tähän suuntaan.

Kotitalouksille tarjottavat lisäpalvelut, kuten remontti- ja asennuspalvelu, työtasojen ja muiden kalustelevyjen leikkuupalvelu sekä työkoneiden vuokraus  ovat kuluttajille tarjottuja palveluja, jotka luovat palveluimagoa vaikka niiden myynnillinen merkitys on pieni.

## Lähteet

## Aiheesta muualla

* Suomen Bauhaus-sivut
Crimsonland

**Crimsonland** on suomalaisen 10tons Entertainmentin kehittämä ja yhdysvaltalaisen Reflexive Entertainmentin julkaisema selviytymisräiskintäpeli vuodelta 2003.

Pelistä on tehty päivitetty uusintajulkaisu Steam-palvelussa vuonna 2014 sekä lisätty tuki uusille alustoille.

## Pelaaminen

Pelissä ammutaan zombeja, alieneita ja liskoja sekä kerätään ominaisuuksia parantavia *perkejä* ja aseita.

## Lähteet

## Aiheesta muualla
* 10tonsin kotisivu
* Crimsonlandin kotisivu
* Reflexiven kotisivu 
* Unofficial Crimsonland Community 
* Unofficial Crimsonland Forum
Plantagen

**Plantagen** on norjalaislähtöinen puutarhamyymäläketju, joka kotimaassaan tunnetaan nimellä Plantasjen. Yritys on perustettu vuonna 1986, ja ensimmäiset ulkomaiset myymälät perustettiin Ruotsiin vuonna 2001 ja Suomeen vuonna 2002. Syksyn 2016 aikana sijoitusyhtiö Ratos osti puutarhamyymäläketju Plantagenin kaikki osakkeet Apax Partnersilta. Ratos on sijoitusyhtiö, joka omistaa ja kehittää pohjoismaisia yrityksiä.

Tällä hetkellä myymälöitä on yhteensä 120 Suomessa, Ruotsissa, Norjassa ja Irlannissa. Suomessa myymälöitä on Espoossa, Itäkeskuksessa Helsingissä, Jyväskylässä, Tampereella, Lahdessa, Porvoossa, Raisiossa, Vaasassa ja Vantaalla Tammistossa, jossa on myös Suomen pääkonttori. Plantagen Suomen toimitusjohtaja on Annika Järvensivu.

Plantagenit palvelevat 362 päivää vuodessa.

Plantagen Finland Oy jätti 22. elokuuta 2024 yrityssaneeraushakemuksen Länsi-Uudenmaan käräjäoikeuteen ja ilmoitti maanantaina 30. syyskuuta 2024. samalle tuomioistuimelle hakeutuvansa konkurssiin.
Myös Ruotsin ja Norjan Plantagenit ovat yrityssaneerauksessa.

## Lähteet
* Kauppalehti: Plantagen Finland hakeutuu konkurssiin

### Viitteet

## Aiheesta muualla
* Plantagenin kotisivut
* Kauppalehti: Plantagen tekee yhä tappiota Suomessa
Monoamiinioksidaasi

**Monoamiinioksidaasi** (lyhennetään **MAO**) on entsyymi, joka katalysoi monoamiinien oksidaatiota synaptisesti epäaktiiviseen muotoon, ja näin saa ne lopettamaan toiminnan. Näitä entsyymeitä löytyy mitokondrion ulkomembraaniin kiinnittyneenä useimmista kehon soluista ja ne kuuluvat flaviiniryhmän sisältäviin amiinioksidoreduktaasi proteiiniperheeseen. Monoamiinioksidaasin löysi Mary Bernheim maksasta ja nimesi sen tyramiini oksidaasiksi. 

Monoamiinioksidaasin entsyyminumero on EC 1.4.3.4 ja CAS-numero 9001-66-5.

Tämän entsyymin toimintaa estävillä lääkkeillä, niin sanotuilla MAO-estäjillä hoidetaan masennusta, fobioita ja Parkinsonin tautia.

Vuonna 2008 julkaistu suomalaistutkimus osoitti, että monoamiinioksidaasi A (MAOA) -geenin korkea-aktiivinen muoto aiheuttaa yhdessä alkoholin kanssa impulsiivista väkivaltaista käyttäytymistä.

## Alityypit ja jakautuminen kehossa
Ihmiskehossa on kahdentyyppisiä monoamiinioksidaaseja: MAO-A joka pilkkoo serotoniinia, melatoniinia, noradrenaliinia ja adrenaliinia ja MAO-B joka pilkkoo fenetyyliamiinia ja bentsyyliamiinia. Molemmat pilkkovat dopamiinia, tyramiinia ja tryptamiinia.

Molempia löytyy neuroneista ja astrosyyteistä, mutta myös keskushermoston ulkopuolelta:
* MAO-A löytyy myös maksasta, ruoansulatuskanavasta ja istukasta.
* MAO-B löytyy pääasiassa verihiutaleista.

## Funktio
Monoamiinioksidaasi katalysoi monoamiinien oksidatiivista deaminaatiota. Happea käytetään amiiniryhmän poistamiseen molekyylista, johtaen vastaavaan aldehydiin ja ammoniakkiin. Yleinen muoto tästä katalysoidusta reaktiosta (*R* merkkaa vaihtuvaa ryhmää) on:
:RCH2NH2 + H2O + FAD  \rightleftharpoons  RCOH + FADH2 + NH3

Monoamiinioksidaasi ja kofaktori FAD ovat kovalenttisesti toisiinsa kiinnittyneet, ja luetellaan siksi flavoproteiiniksi.

## Lähteet

## Aiheesta muualla
*Kyoto Encyclopedia of Genes and Genomes (KEGG): Enzyme, monoamine oxidase EC 1.4.3.4 
*Brenda: Information on EC 1.4.3.4 - monoamine oxidase
Wakefield

**Wakefield** on noin  asukkaan kaupunki ja  asukkaan metropolihallintopiiri *(metropolitan borough)* West Yorkshiren metropolikreivikunnassa Pohjois-Englannissa. Hallintopiiriin kuuluu Wakefieldin kaupungin lisäksi Ossettin, Horburyn, Normantonin, Featherstonen, Castlefordin, Pontefractin ja Hemsworthin kaupungit, useita maalaiskyliä sekä maaseutua. Hallintopiiri ulottuu entiseltä hiilikaivos- ja villantuotantoalueelta Penniinien alarinteillä Aire- ja Calderjoen yhtymäkohdan takana levittäytyvälle tasangolle idässä.

Wakefield oli ennen tekstiiliteollisuus- ja hiilikaivoskaupunki. Se kärsi pitkään pahasta lamasta, mutta työllisyys on saatu nousemaan kansallisiin keskiarvolukemiin. Hallintopiirin alueella on edelleen tekstiiliteollisuutta mutta sen rinnalle on syntynyt elintarvike-, kone- ja metalliteollisuutta.

Wakefieldissä on yksi Yhdistyneen kuningaskunnan tarkimmin vartioiduista vankiloista, jossa muun muassa monet tunnetut sarjamurhaajat ovat kärsineet rangaistustaan. Siellä on noin 1&nbsp;400 vankia. Sarjamurhaajalääkäri Harold Shipman hirttäytyi Wakefieldin sellissä vuonna 2004.

## Lähteet

## Aiheesta muualla
Mariamme I

**Mariamme I** (, k. 29 eaa.) oli Herodes Suuren toinen vaimo ja Hasmonien hallitsijasuvun jäsen. 

Herodes oli ennen kuninkaaksi tuloaan nainut Doriksen mutta sitten hylännyt tämän ja mennyt kihloihin makkabien sukuun kuuluvan Mariammen kanssa. Doriksen kanssa Herodes oli saanut yhden pojan Antipaterin, jonka hän karkotti Jerusalemista. Kuninkaaksi päästyään Herodes meni naimisiin Mariammen kanssa, ja pari sai viisi lasta, kolme poikaa ja kaksi tytärtä. Josephuksen mukaan Herodes rakasti toista vaimoaan intohimoisesti, mutta Mariamme puolestaan vihasi Herodesta.

Mariamme oli saanut tietää, että Herodes oli määrännyt hänet murhattavaksi, jos tämä itse menehtyisi. Lisäksi Herodes oli murhauttanut Mariammen äidin isän Hyrkanos II:n ja hänen veljensä Aristobuloksen. Lopulta Mariamme lakkasi nukkumasta Herodeksen kanssa. Herodeksen sisko ja äiti syyttivät Mariammea uskottomuudesta ja väittivät, että Mariamme oli lähettänyt kuvansa Egyptiin Marcus Antoniukselle, joka oli tunnettu intohimoistaan. Vihastunut Herodes määräsi Mariammen teloitettavaksi, mutta alkoi katua heti teon tehtyään.

Myöhemmin Herodes antoi myös teloittaa parin kaksi aikuista poikaa, joiden hän pelkäsi juonittelevan häntä vastaan.

Mariamme I ja Herodes saivat kolme poikaa ja kaksi tytärtä:

* Aleksanteri (Aleksandros)
* Aristobulos IV
* nimeltä tuntematon poika, joka kuoli nuorena Roomassa
* Salampsio
* Kypros

## Lähteet
Jarno Mäkinen

**Jarno Tapio Mäkinen** (6. lokakuuta 1976 Turku – 25. heinäkuuta 2006 Khiam, Libanon) oli suomalainen kapteeniluutnantti ja sotilastarkkailija, joka sai surmansa kesällä 2006 ollessaan kansainvälisissä tehtävissä eteläisessä Libanonissa sijaitsevalla Khiamin tarkkailuasemalla, kun Israel hyökkäsi sinne. Aikaisemmin Mäkinen oli työskennellyt Uudenmaan prikaatissa.

Mäkisen mukana menehtyi kolmen muun maan sotilastarkkailijat, Kiinan, Itävallan ja Kanadan. Asiasta tehtiin tutkimus, jonka tuloksena Israel esitti virallisena kantanaan, että 20 vuotta ollutta tarkkailuasemaa ei ollut merkitty uusiin sotilaskarttoihin. Muut kuolleet sotilastarkkailijat olivat majuri Paeta Hess-Von Kruedener, Hans-Peter Lang ja kiinalainen everstiluutnantti Du Zhaoyu, joka oli toiminut maansa apulaissotilasasiamiehenä Intiassa.

Suomalaisessa mielipiteessä Israelia pidettiin syyllisenä vakavan tuottamukselliseen tai tahalliseen sotilastarkkailijoiden tuhoamiseen, jotta YK:n olisi pakko vetää sotilastarkkailijansa pois havainnoimasta tapahtumia.

Virallisesti Suomi tyytyi muiden maiden tapaan Israelin antamaan selvitykseen. Suomi oli Euroopan unionin puheenjohtajamaa ja sillä oli vastuu rauhanratkaisun koordinoinnista Euroopan unionissa Ranskan hoitaessa asiaa Yhdistyneiden kansakuntien turvallisuusneuvoston pysyvänä jäsenvaltiona.

## Lähteet

## Aiheesta muualla
* 
* 
* 
*
Serbian lippu

**Serbian lippu** on yksi Serbiassa käytettävistä kansallistunnuksista. Nykyinen lippu otettiin käyttöön vuonna 2004. Sitä käytettiin ensimmäisen kerran itsenäisen Serbian tunnuksena YK:n päämajan edustalla Serbian julistauduttua itsenäiseksi Serbia-Montenegron seuraajavaltioksi 2006. Kolmivärisen lipun muodostavat kolme vaakasuoraa raitaa väreiltään ylhäältä alas lukien punainen, sininen ja valkoinen. Lipun kuvio on keskeisin osa Serbian vaakunasta.

Lipun raitojen värien symboliikka on seuraava:

* punainen: maan vuoksi vuodatettu veri
* sininen: vapaus
* valkoinen: vahvoja serbialaislapsia ruokkiva äitien rintamaito 

## Serbian aiempia lippuja


Kuva:Civil Flag of Serbia.svg|Osmanien valtakuntaan kuuluneen Serbian ruhtinaskunnan lippu (1835–1882)
Kuva:State_Flag_of_Serbia_(1882-1918).svg|Serbian kuningaskunnan lippu (1882–1918)
Kuva:Flag of the Kingdom of Yugoslavia.svg|Serbia ei ollut erillinen valtiomuodostuma ollessaan osa Jugoslavian kuningaskuntaa (1918–1941)
Image:Flag of Serbia (1941–1944).svg|1941–1944
Kuva:Flag of the Socialist Republic of Serbia.svg|Kommunistijohtoisen Jugoslavian aikainen punatähtinen Serbian lippu (1945–1991)
Kuva:Flag_of_Serbia_(1992-2004).svg|Jugoslavian liittotasavaltaan, myöh. Serbia-Montenegroon kuuluneen Serbian tasavallan lippu (1991–2004)
Kuva:Flag of Serbia (2004–2010).svg|Serbian lippu (2004–2010, vuoteen 2006 asti Serbia-Montenegron osatasavalta)


## Lähteet
* 

### Viitteet

## Aiheesta muualla
Sopeutumislevittäytyminen

**Sopeutumislevittäytyminen** eli **adaptiivinen radiaatio** on yksi tapa evoluutio-opin mukaiseen eliölajien syntyyn. Siinä yksi kantalaji luonnonvalinnan paineesta jakautuu useiksi lajeiksi, jotka ovat erikoistuneet ja sopeutuneet toisistaan poikkeaviin elinympäristöihin tai ekolokeroihin. Adaptiivinen radiaatio voi seurata sellaisen uuden asuinalueen valtausta, jossa on monia ekolokeroita vielä ”vapaina” eli resursseista kilpailevia lajeja ei ole. Adaptiivista radiaatiota on tapahtunut esimerkiksi nuorilla saariryhmillä. 

Sopeutumislevittäytymistä edeltää usein ympäristömuutos, edeltävien eliömuotojen sukupuuttoon kuoleminen tai eliöryhmän siirtyminen uusille elinalueille. Evoluution aikana on tapahtunut useita massasukupuuttoja, joista tunnetuin esimerkki on hirmuliskojen sukupuuttoon kuoleminen 65 miljoonaa vuotta sitten. Tämä massasukupuutto tyhjensi ekologiset lokerot antaen tilaa uusille eliöryhmille. Tästä alkoi nisäkkäiden valtakausi, kun uusia lajeja syntyi nopeasti sopeutumislevittäytymisen kautta. Maapallon historiassa on tapahtunut viisi suurta sukupuuttoaaltoa, ja uskotaan, että näitä seuranneessa monimuotoisuuden palautumisessa sopeutumislevittäytymisellä on ollut tärkeä osa. 

Toisinaan avainsopeuma voi johtaa sopeutumislevittäytymiseen: täysin uusi evolutiivinen innovaatio voi avata uusia ekolokeroita, joita ei ole aiemmin ollut olemassa. Esimerkiksi lintujen lentokyvyn kehittyminen oli avainsopeuma, joka mahdollisti uusien elinympäristöjen valtaamisen ja toi valintaedun linnuille. Tämä mahdollisti myös voimakkaan lajiutumisen.

Toinen tapa uusien lajien syntymiseen on maantieteellinen isolaatio. 

Esimerkkejä sopeutumislevittäytymisen seurauksena on syntyneistä eläinryhmistä ovat Galápagossaarten darwininsirkut, Victoriajärven lukuisat kirjoahvenlajit ja Australian pussieläimet.

## Lähteet
Victor Anichebe

**Victor Chinedu Anichebe** (s. 23. huhtikuuta 1988 Lagos, Nigeria) on nigerialainen jalkapalloilija, joka edusti Englannissa pelatessaan Evertonia vuosina 2006–2013, West Bromwich Albionia 2013–2016 ja Sunderlandia 2016–2017.

Anichebe on Evertonin oma kasvatti, joka allekirjoitti ensimmäisen ammattilaissopimuksensa huhtikuussa 2006. Sopimuksen pituus on kaksi vuotta. Jo ennen ammattilaiseksi siirtymistä hän oli debytoinut seuran ykkösjoukkueessa: hän pääsi kentälle vaihdosta FA Cupin neljännen kierroksen ottelussa Chelseaa vastaan 28. tammikuuta 2006. Hän pelasi Evertonissa 131 liigaottelua ja teki niissä 18 maalia. West Bromwichissa hän pelasi 55 liigaottelua ja teki kuusi maalia. Sunderlandissa hän pelasi yhden kauden aikana 18 ottelua ja teki kolme maalia.

Synnyinmaastaan Nigeriasta yksivuotiaana Englantiin muuttanut Anichebe sai kutsun Englannin nuorten maajoukkueeseen, mutta kieltäytyi kutsusta. Hän on kertonut tuntevansa itsensä nigerialaiseksi ja haluavansa edustaa Nigeriaa.

## Lähteet
Jalmari Takkinen

**Jalmari Takkinen** eli **Ilmarinen** (8. syyskuuta 1899 Rantasalmi – 11. maaliskuuta 1968 Rovaniemi) oli suomalainen heimosoturi ja metsäsissipäällikkö. Hän tuli tunnetuksi itäkarjalaisten vapautusjärjestön aseellisena johtajana Karjalan Metsäsissijärjestön kolmihenkisessä hallituksessa, johon kuuluivat Takkisen lisäksi henkinen johtaja Ukki Väinämöinen ja Ossippa Borissainen.

## Jalmari Takkinen ja Itä-Karjalan kansannousu
Alikersantti Jalmari Takkinen oli palvellut Tarton rauhansopimuksessa menetetyssä Repolassa ja sen komennuskunnassa vuoteen 1920 asti. Repolan nimiesmies Bobi Sivén oli pestannut innokkaan heimoystävä Takkisen apulaisekseen marraskuussa 1920. Sivén suunnitteli Repolan vastarinnan pohjalta itäkarjalaisten omaa kansannousua, johon yhdistyisi virallisen Suomen tuki ja muualla Neuvosto-Venäjällä tapahtuvat kansannousut. Takkinen nousi tämän ”karhunpesäsuunnitelmaksi” kutsutun suunnitelman johtoon yhdessä luutnantti Paavo Höttösen kanssa Sivénin tehtyä itsemurhan tammikuussa 1921 häpeärauhasta pettyneenä. Takkinen oli viimeinen Repolasta poistunut Suomen kansalainen helmikuun puolessavälissä 1921.

Lokakuussa 1921 Koivuniemellä pidetyssä aktivistikokouksessa 22-vuotias Takkinen valittiin Karjalan Metsäsissijärjestön aseelliseksi johtajaksi. Hän oli näiden 200 aktivistin ja metsäsissin joukossa ainut syntyperäinen Suomen kansalainen. Hän nousi yhdessä Väinämöisen kanssa ensimmäisen joukko-osaston Karjalan Metsäsissirykmentin johtoon. Kun suomalaisia upseereita saapui enemmän Itä-Karjalan taisteluihin, hän luopui Metsäsissirykmentin johdosta ja keskittyi itäkarjalaisten hallinnon metsäsissiarmeijan ylipäälliköksi. Takkinen sai nostettua itäkarjalaiset nopeasti kansannousuun, muttei pystynyt malttamattomia karjalaisia hallitsemaan varsinkin, kun he syyttivät Takkista araksi.

Myöhemmin Takkinen toimi suojeluskunnan Pohjois-Hämeen aluepäällikkönä ja hänet ylennettiin suojeluskunnan reservin vänrikiksi 13. joulukuuta 1923. Takkinen on kirjoittanut kaksiosaiset muistelmat.

## Jalmari Takkinen talvisodassa
Reserviluutnantti Jalmari Takkinen palveli talvisodassa 4./JR 40:n päällikkönä ja otti osaa mm. Pelkosenniemen taisteluun 17.–18.12.1939 sekä maaliskuussa 1940 Viipurinlahden taisteluun.

## Kirjallisuutta
* Ilmarinen, *Metsäsissipäällikön muistelmat I*, WSOY 1927
* Ilmarinen, *Metsäsissipäällikön muistelmat II*, WSOY 1931
* 
* 

## Lähteet
* 

### Viitteet

## Aiheesta muualla
* Kun tshekistiosasto tuhoutui viimeiseen mieheen. Karjalan metsäsissien päällikkö kertoo metsäsissien ensimmäisen voitokkaan taistelun vaiheet 15 vuotta sitten, Hakkapeliitta, 3.3.1936, nro 9, s. 10, Kansalliskirjaston digitaaliset aineistot
Sami Ristilä

**Sami Antero Ristilä** (s. 15. elokuuta 1974 Valkeakoski) on suomalainen jalkapallovalmentaja ja entinen jalkapalloilija.

Pelaajana Ristilä edusti Suomessa suurimman osan urastaan kasvattajaseuraansa Valkeakosken Hakaa, jonka riveissä hän on voittanut myös kaksi Suomen mestaruutta (kausina 1995 ja 2004). Kaudella 1995–1996 hän pelasi saksalaisessa SC Neukirchenissä ja vuosina 1996–1999 hollantilaisessa FC Zwollessa. Suomessa Ristilä on edustanut myös FC Jokereita 1999–2000 ja MyPaa 2001.

Ristilä siirtyi 2005 FC Hakasta irlantilaiseen Drogheda Unitedin joukkueeseen, jossa hän pelasi aina vuoden 2008 loppuun. Ristilän pelipaikka oli keskikenttäpelaaja tai hyökkääjä. Vuonna 2007 hän oli voittamassa seuralle sen ensimmäistä Irlannin mestaruutta. Pelaamisen lisäksi Ristilä toimi Drogheda Unitedin U21-joukkueen päävalmentajana vuonna 2007 ja edustusjoukkueen pelaaja-valmentajana yhdessä joukkueen päävalmentajan kanssa vuosina 2007–2008.

Syksyllä 2008 Ristilän seura Drogheda United joutui selvitystilaan. Kun seuralle etsittiin uutta omistajaa, niin spekuloitiin myös päävalmentajan vaihtumisella. Irlannissa valmentajatutkinnon suorittanut Ristilä esitettiin vaihtoehtona uudeksi päävalmentajaksi, jos seura saataisiin taloudellisesti taas jaloilleen. Taloudellisista syistä Ristilälle tarjottiin vapaat paperit siirtyä minne hän halusi ja Ristilä päätti palata Valkeakoskelle, kun hänelle tarjottiin mahdollisuus jatkaa myös valmentajauraa FC Hakan farmijoukkueessa Valkeakosken Koskenpojissa. Ristilä johti Irlannissa viimeisessä ottelussaan joukkueensa kentälle joukkueen kapteenina.

Kaudella 2009 Ristilä pelasi FC Hakassa ja toimi syyskuusta 2009 lähtien myös seuran päävalmentajana Olli Huttusen jälkeen. Hän toimi FC Hakan päävalmentajana aina elokuuhun 2012 saakka, jolloin hänet korvasi Juha Malinen. Ristilä siirtyi kaudeksi 2013 Ykkösessä pelaavan FC KooTeePeen päävalmentajaksi, missä hän toimi kesäkuuhun 2016 saakka, jolloin hänet korvasi Ossi Virta.

Ristilä on pelannut Veikkausliigassa 247 ottelua ja tehnyt niissä 56 maalia. Hänellä on 12 nuorten ja 45 poikien maaottelua.

## Lähteet
### Tilastot
* 
* 

### Viitteet
Ormiot

**Ormiot** (*Pilularia*) on ormiokasveihin kuuluva erikoisennäköisten saniaisten suku. Siihen kuuluu noin viisikymmentä pienikokoista lajia.

Ormiot ovat monivuotisia vesikasveja, joiden narumainen varsi luikertelee ja kasvattaa juuria solmukohtiinsa. Nuoret lehdet ovat kärjestä kierteisiä.

Suomessa elää yksi laji, ormio eli euroopanormio (*Pilularia globulifera*), ja sekin on äärimmäisen harvinainen.

## Lähteet

## Aiheesta muualla
* Suomen Lajitietokeskus: Ormiot – ''Pilularia''
Iso suomen kielioppi

**Iso suomen kielioppi** on vuonna 2004 julkaistu suomen referenssikielioppi. Sen on julkaissut Suomalaisen Kirjallisuuden Seura, ja se on tähän mennessä laajin laatuaan. Sen ovat kirjoittaneet Auli Hakulinen, Maria Vilkuna, Riitta Korhonen, Vesa Koivisto, Tarja-Riitta Heinonen ja Irja Alho. Teoksesta käytetään usein lyhennettä *ISK* ja verkkoversiosta *VISK*.

1&nbsp;698 sivun laajuinen *Iso suomen kielioppi* eroaa aiemmista kieliopeista myös olemalla deskriptiivinen ja kuvaamalla yleiskielen lisäksi myös niin sanottua puhekieltä. *Iso suomen kielioppi* kuvaa, millaista suomen kieli on ja miten kielen rakenteet esiintyvät kielenkäytössä. Teos ei anna normatiivisia ohjeita, miten kieltä tulisi käyttää. *Iso suomen kielioppi* ei siis ole oikeinkirjoitus- eikä kielenhuolto-opas.

Teoksesta on julkaistu Kotimaisten kielten keskuksen verkkosivuilla maksuton verkkoversio syksyllä 2008.

## Lähteet

## Aiheesta muualla
* Ison suomen kieliopin verkkoversio (VISK) (© Kotimaisten kielten tutkimuskeskus 2008) sisältää myös uudistetun version alla mainitusta termistöstä.
* Sananselityksiä: Ison suomen kieliopin termejä; © Kotimaisten kielten tutkimuskeskus 2005.
* Hakulinen, Auli: Iso suomen kielioppi. *Kielikello* 3/2004.
* Häkkinen, Kaisa: Punainen jättiläinen on syntynyt . *Tieteessä tapahtuu* 5/2005.
Nahkapaska

**Nahkapaska** tai **nahkapasko**, viralliselta nimeltään reikämeisti, on nahan tai muun pehmeän materiaalin kuten kankaan, pahvin, vinyylin jne. rei'ittämiseen tarkoitettu työkalu. Nahkapaska on ontto, kärkiosan reunoistaan terävä teräsputki. Rei'itettävä nahka asetetaan yleensä laudan tai jonkin muun vastakappaleen päälle. Nahkapaskan kärki asetetaan nahan päälle kohtaan, johon reikä halutaan, ja työkalun toiseen päähän lyödään vasaralla tai nuijalla. Erikokoisia reikiä varten tarvitaan omat nahkapaskansa tai työkalussa voi olla vaihtokärkiä.
 

Nykyään nahkapaskan ovat korvanneet revolveripihdit, joita käytettäessä nahka asetetaan avonaisten pihtien väliin. Tällöin reikä tehdään puristamalla pihdit yhteen. Pihtien toinen kärki toimii vastakappaleena ja toisessa kärjessä on ”revolveri”, pyörivä rulla, josta voidaan kääntää kuusi erikokoista terää rei'itystä varten. Näin yhdellä työkalulla saadaan nopeasti aikaan monenkokoisia reikiä, eikä erillisiä lyömisvälineitä ja vastakappaleita tarvita. Vaikka revolveripihdit ovat nahkapaskoja käytännöllisemmät, saattaa pihtien puristaminen olla lyömistä työläämpää, etenkin kun tehdään reikiä paksuun ja kovaan nahkaan. Myös revolveripihdeistä saatetaan käyttää nahkapaska-nimitystä.

## Katso myös
*Meisti
*Meistaus
*Stanssi

## Lähteet
* 

### Viitteet
Apilasaniaiset

**Apilasaniaiset** (*Marsilea*) on ormiokasveihin kuuluva suku, johon kuuluu noin 65 lajia vedessä eläviä saniaisia. Lajit ovat pieniä eikä niitä ensi vilkaisulla tunnistaisi sanikkaisiksi – lehtien muoto muistuttaa enemmänkin apilaa tai käenkaalia. Lajeja elää muun muassa Australiassa ja Kaakkois-Aasiassa, missä niistä on tullut riisipeltojen rikkaruohoja.

Joitakin lajeja (*[[Marsilea hirsuta]]* ja apilasaniainen *Marsilea quadrifolia*) on kasvatettu myös akvaariokasveina.

## Lajeja
* afrikanapilasaniainen (*Marsilea minuta*)
* australianapilasaniainen (*Marsilea mutica*)
* apilasaniainen eli euroopanapilasaniainen (*Marsilea quadrifolia*)

## Lähteet

## Aiheesta muualla
* Suomen Lajitietokeskus: Apilasaniaiset – ''Marsilea''
*ITIS: ''Marsilea'' 
*United States Department of Agriculture (USDA): ''Marsilea''
Challenge Cup

**Challenge Cup** oli Yhdysvalloissa helmikuussa 1979 pelattu kolmen jääkiekko-ottelun sarja NHL:n tähdistöjoukkueen ja Neuvostoliiton maajoukkueen välillä. Sarja korvasi NHL:n tuonkertaisen .

Cup pelattiin 8., 10. ja 11. helmikuuta New Yorkin Madison Square Gardenissa. Neuvostoliitto voitti cupin otteluvoitoin 2–1 ja maaliero oli sen hyväksi 13–8. Etenkin kolmas ja viimeinen ottelu oli Pohjois-Amerikassa pelaavien ammattilaisten kannalta suorastaan nöyryyttävä vierasjoukkueen voittaessa sen maalein 6–0. Maalivahtilupaus Vladimir Myškin Neuvostoliiton maalissa pelasi nollapelin.

Eräs selitiys tähdistöjoukkueen tappiolle oli tiukka otteluaikataulu, joka oli kolme peliä neljässä päivässä. Se suosi fyysisesti ylivertaista neuvostojoukkuetta. NHL:n tähdistöjoukkue hävisi viimeisen ottelun toiseksi viimeisen erän 0–2 ja viimeisen erän jo 0–4, mitä pidettiin osoituksena ammattilaisten kuntopohjan pettämisestä.

## Ottelut

### Ensimmäinen ottelu

* NHL All Stars – Neuvostoliitto 4–2

### Toinen ottelu

* NHL All Stars – Neuvostoliitto  4–5 

### Kolmas ottelu

* NHL All Stars – Neuvostoliitto  0–6

## Joukkueet

### NHL

* **Maalivahdit:** Gerry Cheevers, Ken Dryden, Tony Esposito
* **Puolustajat:** Barry Beck, Guy Lapointe, Robert Picard, Denis Potvin, Larry Robinson, Börje Salming, Serge Savard
* **Hyökkääjät:** Bill Barber, Mike Bossy, Bobby Clarke, Marcel Dionne, Bob Gainey, Clark Gillies, Ron Greschner, Anders Hedberg, Guy Lafleur, Don Marcotte, Lanny McDonald, Ulf Nilsson, Gilbert Perreault, Steve Shutt, Darryl Sittler, Bryan Trottier

### Neuvostoliitto

* **Maalivahdit:** Vladimir Myškin, Vladislav Tretjak
* **Puolustajat:** Sergei Babinov, Zinetula Biljaletdinov, Juri Fjodorov, Irek Gimajev, Vasili Pervuhin, Sergei Starikov, Valeri Vasiljev, Gennadi Tsygankov
* **Hyökkääjät:** Helmuts Balderis, Aleksandr Golikov, Vladimir Golikov, Valeri Harlamov,  Sergei Kapustin, Vladimir Kovin, Sergei Makarov, Boris Mihailov, Vladimir Petrov, Aleksandr Skvortsov, Viktor Tjumenev, Mihail Varnakov, Viktor Žluktov

## Katso myös

* Summit Series
* Super Series
* Kanada-cup/maailman cup
* NHL Challenge

## Lähteet

### Viitteet
Varhaislatina

**Varhaislatina** tai **arkaainen latina** tarkoittaa latinaa ennen klassista aikakautta eli kaikkea latinaa ennen vuotta 75 eaa.

Fonologisia erityispiirteitä varhaislatinassa ovat toisen deklinaation päätteet *-os* ja *-om* (klassisessa latinassa ne ovat *-us* ja *-um*) sekä sellaisten diftongien olemassaolo kuten *oi* ja *ei* (klassisen latinan aikaan ne olivat kehittyneet muotoihin *ū* tai *oe* ja *ī*). Tämä lisäksi kirjain C edusti sekä C- että G-äänteitä. Monissa tapauksissa klassinen latina muutti intervokaalin /s/:n /r/:ksi, mikä tunnetaan rhotasismina. Rhotasismilla oli vaikutusta deklinaatioihin: varhaislatinan *honos*, *honoris* on klassisessa latinassa *honor*, *honoris* ("kunnia").

## Kieli- ja muoto-oppi (erot klassiseen latinaan)

### Substantiivit

#### Ensimmäinen deklinaatio (a)

Ensimmäisen eli a-deklinaation substantiivit päättyvät yleensä a-kirjaimeen, ja ne ovat feminiinejä.

#### Toinen deklinaatio (o)

Toisen eli o-deklinaation substantiivit ovat yleensä joko maskuliineja tai neutreja.

Huomattakoon, että genetiivin monikolla on kaksi eri päätettä: vanhempi *-ōm*, joka vastaa muinaiskreikan *-ōn*-päätettä, ja myöhäisempi varhaislatinan muoto *-ōsom*. Koska rhotasismin takia varhaislatinan /r/ ja /s/ olivat usein keskenään vaihdettavia, muoto *-ōsom* kehittyi klassiseen latinaan muotoon *-ōrum*.

#### Kolmas deklinaatio

Kolmanteen deklinaatioon kuuluu kaikennäköisiä ja -sukuisia substantiiveja.

Se, miksi nominatiivimuoto *regs* ei ole muodossa *rex*, havainnollistaa hyvin erästä varhaislatinan ominaisuutta: kirjainta X käytettiin harvoin edustamaan äänteitä /ks/ tai /gs/. Niinpä sanat kirjoitettiin muotoihin 'ks', 'cs' tai jopa 'xs'.

### Persoonapronominit

Persoonapronomineja on löydetty paljon varhaislatinan piirtokirjoituksista, mikä on mielenkiintoista koska klassisessa latinassa niitä käytetään hyvin harvoin. Kaikissa persoonissa yksikön akkusatiivi ja ablatiivi ovat samannäköiset.

### Relatiivipronomini

Varhaislatinassa relatiivipronomini on yleinen, varsinkin piirtokirjoituksissa. Sen muoto on hyvin vaihteleva.

### Verbit
#### Preesens ja perfekti

Varhaislatinan verbien muodoista ja muoto-opista ei ole paljoa todisteita, ja piirtokirjoituksissa esiintyvissä muodoissa on paljon ristiriitoja. Siksi alla luetellut muodot on luotu piirtokirjoitusten ja muiden indoeurooppalaisten kielten kuten muinaiskreikan, oskin, umbrin ja muiden itaalisten kielten murteiden perusteella.

On mielenkiintoista, että monet varhaislatinan muodot muistuttavat enemmän nykyespanjan kuin klassisen latinan muotoja. Tosiasiassa tämä on vain sattumaa, eikä nykyespanjan ja varhaislatinan muodoilla ole juuri tekemistä keskenään. Esimerkiksi espanjan *somos* tulee klassisen latinan sanasta *sumus*, koska latinan lyhyt *u* kehittyi espanjan *o*:ksi. Samoin latinan lyhyt *i* muuttui *e*:ksi antaen espanjaan muodon *fue* (latinassa *fuit*).

## Katso myös

*Latinan historia
Propionialdehydi

**Propionialdehydi** on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on pistävä haju. Sen kemiallinen kaava on C3H6O ja rakennekaava CH3CH2CHO. Propionialdehydista käytetään myös nimityksiä **propanaali**, **metyyliasetaldehydi**, **propyylialdehydi** ja **propaldehydi**.

Propionialdehydin moolimassa on 58,1 g/mol, sulamispiste –81 °C, kiehumispiste 48,8 °C, tiheys 0,817 g/cm3 , liukoisuus veteen 20 g/100 ml, leimahduspiste –30 °C c.c., hajukynnys 0,145 ppm, itsesyttymislämpötila 207 °C ja CAS-numero 123-38-6. 

Propionialdehydiä käytetään pääasiassa orgaanisissa synteeseissä. Yhdistettä esiintyy kukkien tuoksuissa ja semiokemikaalina eliöiden viestinnässä.

## Ympäristö- ja terveysvaikutukset

Lyhytaikainen altistus aineen höyrylle ärsyttää silmiä ja hengitysteitä sekä aine silmiä ja ihoa.

## Lähteet

## Aiheesta muualla
*
*Kemian työsuojeluneuvottelukunta (KETSU): Propionialdehydi 
*PubChem: Propionaldehyde 
*Human Metabolome Database (HMDB): Propanal 
*Food Component Database (FooDB): Propanal 
*Kyoto Encyclopedia of Genes and Genomes (KEGG): Propanal 
*ChemBlink: Propionaldehyde 
*Dr. Duke's Phytochemical and Ethnobotanical Databases: Propionaldehyde 
*Pherobase: Floral Compound - 3Ald 
*Pherobase: Semiochemical - 3Ald
Peggaus

**Peggaus** () on seksuaalisen kanssakäymisen muoto, jossa henkilö, useimmiten nainen, penetroi kumppaniaan, useimmiten miestä, peräaukkoon vyödildolla. Peggaus on anaaliseksiä.

## Huomautukset

## Lähteet

## Aiheesta muualla
* Savage Love Female-to-Male strap-on sex naming contest 
* Strapon/prostate advice/FAQ
STEREO (avaruusohjelma)

**STEREO** (**S**olar **TE**rrestrial **RE**lations **O**bservatory) on NASAn 26. lokakuuta 2006 Delta II -kantoraketilla avaruuteen laukaiseman kahden identtisen aurinkoluotaimen (STEREO A ja STEREO B) muodostama avaruusohjelma. Luotaimien tarkoituksena on siirtyä toisistaan eroaville kiertoradoille ja ottaa Auringon koronan kaasupurkauksista stereoskooppisia kuvia ja mitata Auringon aktiivisuutta.

Kummankin luotaimen paino on noin 642 kg, korkeus 1,14 m, pituus 2,03 m ja leveys 1,22 m (aurinkopaneelin kanssa 6,47 m). 

## Katso myös
* SOHO
* Ulysses-aurinkoluotain
* Advanced Composition Explorer (ACE)
* Koronas
* Solar Orbiter, SOHOn kaavailtu seuraaja, osa ESAn ja NASAn Solar Sentinel -missiota noin vuonna 2015

## Aiheesta muualla

* STEREOn virallinen sivusto
* STEREOn Nasan sivusto
Konnanlieot

**Konnanlieot** (*Lycopodiella*) on liekokasveihin kuuluva sanikkaisten suku, jossa on 38 jäsentä. Niitä tavataan ympäri maailmaa, eniten Etelä-, Keski- ja Pohjois-Amerikassa sekä Uudessa-Guineassa. Konnanlieoilla on pienet neulasmaiset ainavihannat lehdet ja rennot varret, jotka ovat sotkuisina mykkeröinä lähellä maanpintaa.

Toisin kuin muut liekokasvit, konnanlieot lakastuvat syksyllä. Uusi verso kasvaa edellisvuotisen, kellastuneen verson kärkisilmusta.

## Lajeja
* *[[Lycopodiella alopecuroides]]*
* *[[Lycopodiella appressa]]*
* nuokkukonnanlieko (*Lycopodiella cernua*)
* tulvakonnanlieko eli konnanlieko (*Lycopodiella inundata*)
* kangaskonnanlieko (*Lycopodiella veigae*)

## Lähteet

## Aiheesta muualla
* Suomen Lajitietokeskus: Konnanlieot – ''Lycopodiella''
* ITIS: ''Lycopodiella'' 
* United States Department of Agriculture (USDA): ''Lycopodiella''
Chicago Bears

**Chicago Bears** on vuonna 1920 perustettu amerikkalaisen jalkapallon ammattilaisjoukkue, jonka kotipaikka on Chicago, Illinois. Chicago Bears pelaa National Football Leaguen National Football Conference-sarjassa. Bears pelaa kotiottelunsa Soldier Fieldillä.

Chicago Bears on yksi amerikkalaisen jalkapallon menestyneimmistä joukkueista. Bears on voittanut kahdeksan NFL:n mestaruutta ja yhden Super Bowlin. Joukkue on tuottanut lukuisia Hall of Fame -pelaajia, mukaan lukien Dick Butkus, Walter Payton, Gale Sayers ja Mike Ditka.

Seuran omistaa McCaskeyn perhe. Chicago Bears oli vuonna 2023 *[[Forbes]]in* listauksessa maailman seitsemänneksi arvokkain urheiluseura 6,3 miljardin dollarin arvolla.

## Historia
### Perustaminen ja varhaiset vuodet
Chicago Bears on yksi vain kahdesta National Football Leaguen (NFL) perustajajäsenestä, joka on yhä olemassa. Seuran 1&nbsp;000 ottelun historia alkoi Decaturissa Illinois’ssa vuonna 1920, kun Staley Starch Company päätti sponsoroida jalkapallojoukkuetta.  17. syyskuuta 1920 George Halas edusti Staleysia liigan perustamiskokouksessa, jossa perustettiin American Professional Football Association (myöhemmin NFL vuonna 1922). Franchising-maksu oli 100 dollaria.
* **3**: Bronko Nagurski
* **5**: George McAfee
* **7**: George Halas
* **28**: Willie Galimore
* **34**: Walter Payton
* **40**: Gale Sayers
* **41**: Brian Piccolo
* **42**: Sid Luckman
* **51**: Dick Butkus
* **56**: Bill Newitt
* **61**: Bill George
* **66**: Bulldog Turner
* **77**: Red Grange
* **89**: Mike Ditka

### Pro Football Hall of Fame -pelaajat
Chicago Bearsin joukkueesta on valittu 39 pelaajaa Pro Football Hall of Fameen:

* Doug Atkins
* George Blanda
* Dick Butkus
* Guy Chamberlin
* George Connor
* Jimmy Conzelman
* Jimbo Covert
* Richard Dent
* Mike Ditka
* John Driscoll
* Jim Finks
* Dan Fortmann
* Bill George
* Harold Grange
* George Halas
* Dan Hampton
* Ed Healey
* Devin Hester
* Bill Hewitt
* Chuck Howley
* Stan Jones
* Walt Kiesling
* Bobby Layne
* Sid Luckman
* William Roy Lyman
* George McAfee
* Steve McMichael
* George Musso
* Bronko Nagurski
* Orlando Pace
* Alan Page
* Walter Payton
* Gale Sayers
* Mike Singletary
* Ed Sprinkle
* Joe Stydahar
* George Trafton
* Clyde Turner
* Brian Urlacher

## Kulttuuri
Chicago Bearsilla on ollut jo kauan kiihkeä ja perinteinen kilpasuhde Green Bay Packersin kanssa, jota vastaan joukkue on pelannut 180 ottelua voittaen niistä 92. 

Joukkueen tunnetuin lempinimi on *The Monsters of the Midway*. Sillä nimellä joukkue tunnettiin erityisesti 1940-luvun alussa.

## Lähteet
Ketunlieot

**Ketunlieot** (*Huperzia*) on liekokasveihin kuuluva sanikkaisten suku, jossa on noin 390 lajia. Ketunlieoilla on pienet neulasmaiset, ainavihannat lehdet sekä rennot varret, jotka kasvavat kimppuina lähellä maanpintaa. Suvun jäsenet voi erottaa muista liekokasveista siitä, että kaikki varret suuntautuvat ylös eivätkä suikerra pitkin maata.

## Lajeja
* riippaketunlieko (*Huperzia dacrydioides*)
* hammasketunlieko (*Huperzia dentata*)
* *[[Huperzia lucidula]]* Kanadassa, Pohjois-Amerikassa
* suomuketunlieko (*Huperzia ophioglossoides*)
* *[[Huperzia porophila]]* Appalakeilla Pohjois-Amerikassa
* ketunlieko eli havuketunlieko (*Huperzia selago*) Pohjois-Euroopassa. Lajilla on kaksi alalajia, ja myös niiden välimuodot ovat tavallisia. 
** metsäketunlieko (*Huperzia selago* subsp. *selago*)
** pohjanketunlieko (*Huperzia selago* subsp. *arctica*)
* kiinanketunlieko (*Huperzia serrata*)
* otaketunlieko (*Huperzia subcrenata*)

Kiinanketunlieko on kiinalaisessa lääketieteessä käytetty hupertsiini A:ta sisältävä kasvi, jota käytetään Alzheimerin taudin hoitoon.

## Lähteet

## Aiheesta muualla
* Finto: Kassu – Kasvien suomenkieliset nimet: ''Huperzia''
* Suomen Lajitietokeskus: Ketunlieot – ''Huperzia''
* Savela, M. Ketunlieot (''Huperzia'')
* ITIS: ''Huperzia'' 
* United States Department of Agriculture (USDA): ''Huperzia''